Пошетала до два до три брата
Пошетала до два до три брата
Једно беше Купало обилни,
А Друго ми Коледо сабирни
А треће ми Перуне даждљиви.
По крај двора огњене Марије
Миле сеје Перуна великог.
Перун пита своју милу сеју
Перун пита светитељ Илија:
„Мила сејо огњена Маријо!
Кад но беше дана Илинога
Да се Ика мало провесели,
Провесели небу у облаку.
У облаку на све четир стране.
Да поигра муње и громове
И светлице што вразе налазе
А стрелице што вразе стрељају”
Говори му огњена Марија:
Мили брате Перуне Илија
Давно било сад се приповеда
Када беше дана Илинога.
Дан ти проша, скоро неће доћи.
То Илији врло мучно било
Ама му се на ино не можо
Те он чека дана Перунова
Нек га чека дочекат’ га неће

Из старе Србије од Качаника.

Извор  
М. С. Милојевић. 1869. Песме и обичаи укупног народа србског. Обредне песме. Државна штампарија: Београд. стр. 14-15.

Петровданске песме‎